มีอะไรกับแฟน 2 รอบ ใส่ถุงยางทั้งสองรอบ รอบแรกปกติ แต่รอบสอง ถุงยางเกิดแตก แต่ยังไม่เสร็จเพราะรู้ก่อน หลังจากรู้ก็ไม่ได้ทำต่อ ตอนนี้ประจำเดือนไม่มาจะ 1 อาทิตย์แล้วครับ มีโอกาสตั้งครรภ์กี่เปอร์เซ็นต์ครับ เดือนนี้แฟนน้ำหนักขึ้นเยอะด้วย 5 โลครับ
สวัสดีค่ะ การมีเพศสัมพันธ์ในรอบแรก โดยใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์ในรอบสอง หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น การที่มีน้ำหนักเพิ่มขึ้นถึง 5 กิโลกรัม ก็อาจเป็นสาเหตุที่ทำให้ประจำเดือนไม่มาได้ เพราะผลของการมีน้ำหนักขึ้น จะทำให้การหลั่งฮอร์โมนเพศจากต่อมใต้สมองผิดปกติ และส่งผลต่อการผลิตฮอร์โมนของรังไข่ ซึ่งมีผลต่อการมาของประจำเดือนได้แนะนำควรรอประจำเดือนไปอีกซักระยะก่อน และควรอย่าให้น้ำหนักตัวเพิ่มขึ้นอีก หรือมีน้ำหนักเกินแล้ว ก็ควรพยายามลดน้ำหนักลงค่ะ